SET กระอักเลือด! ปิดดิ่ง 19 จุด แพนิคสงครามการค้าต่อเนื่อง คาดไหลต่อ เสี่ยงหลุด 1,665 จุด
SET กระอักเลือด! ปิดดิ่ง 19 จุด แพนิคสงครามการค้าต่อเนื่อง คาดไหลต่อ เสี่ยงหลุด 1,665 จุด โดยดัชนีปิดตลาดวันนี้ ที่ระดับ 1,672.42 จุด ลบ 19.09 จุด หรือ 1.13% มูลค่าการซื้อขาย 5.00 หมื่นล้านบาท
11 ก.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,672.42 จุด ลบ 19.09 จุด หรือ 1.13% มูลค่าการซื้อขาย 5.00 หมื่นล้านบาท
10 หุ้นกดดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัย บล.เมย์แบงก์ กิมเอ็ง (ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดฯวันนี้ปรับตัวลดลงจากปัจจัยทั้งภายในและภายนอกประเทศ โดยปัจจัยภานนอก ยังคงเป็นเรื่องสงครามการค้าระหว่างสหรัฐฯและจีน จากการที่สหรัฐฯประกาศเรียกเก็บภาษีสินค้านำเข้าจากจีนวงเงิน 2 แสนล้านดอลลาร์สหรัฐ ยังคงเป็นปัจจัยกดดันภาวะตลาดในระยะสั้น
อีกทั้งปัจจัยภายในประเทศจากประเด็นที่คาดว่าจะมีการโปรดเกล้าฯ พ.ร.บ.ประกอบรัฐธรรมนูญว่าด้วยการเลือกตั้ง ส.ส. และ พ.ร.บ.ประกอบรัฐธรรมนูญการได้มาซึ่งส.ว. ซึ่งยังไม่ชัดเจน
อย่างไรก็ตาม การที่ดัชนีหลุดระดับ 1,680 จุด ถือเป็นจุดที่น่ากลัว จึงแนะนำให้ขายลดความเสี่ยง ทั้งนี้ มองว่าหากดัชนีมีการย่อตัวลงไปที่ระดับ 1,650 จุด ถือเป็นจุดน่ารับสำหรับการเข้าซื้อเก็งกำไร อย่างไรก็ดี หากดัชนีหลุดจากระดับ 1,650 จุด แนะนำให้หยุดเก็งกำไร เนื่องจากมีความเสี่ยง
สำหรับแนวโน้มในพรุ่งนี้ (12 ก.ย.) คาดว่าดัชนีฯมีโอกาสไหลต่อ เนื่องจากมูลค่าการซื้อขายในช่วงระหว่างสัปดาห์ที่ผ่านมาจนถึงวันนี้ค่อนข้างน้อย พร้อมให้แนวรับที่ 1,665 จุด แนวต้านที่ 1,695 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 4,421.35 ล้านบาท ปิดที่ 48.75 บาท ลดลง 1.50 บาท
AOT มูลค่าการซื้อขาย 4,164.28 ล้านบาท ปิดที่ 62 บาท ลดลง 2.25 บาท
CPALL มูลค่าการซื้อขาย 2,320.65 ล้านบาท ปิดที่ 65.25 บาท ลดลง 1.25 บาท
EA มูลค่าการซื้อขาย 1,843.05 ล้านบาท ปิดที่ 41.50 เพิ่มขึ้น 0.50 บาท
PTTGC มูลค่าการซื้อขาย 1,567.61 ล้านบาท ปิดที่ 77 บาท ลดลง 2 บาท
 
ตลาดหุ้นเอเชีย
